Upravni odjel za poslove lokalne samouprave i uprave, na temelju Odluke o raspisivanju Javnog natječaja te načinu raspodjele raspoloživih sredstava iz Proračuna Grada Novalje za 2020. godinu namijenjenih financiranju programa i projekata od interesa za opće dobro koje provode udruge na području Grada Novalje (KLASA:402-04/20-01/02 UR.BROJ:2125/06-01/01-20-1 od 17. veljače 2020.g) i članka 20. Pravilnika o financiranju programa, projekta i javnih potreba sredstvima Proračuna Grada Novalje ( KLASA:402-04/16-01/01, UR.BROJ :2125/06-01/01-16-1 od 13. travnja 2016. godine i KLASA:403-04/18-01/01, UR.BROJ:2125/06-01/01-18-1 od 24. siječnja 2018. godine), raspisuje

**JAVNI NATJE**Č**AJ**

**za financiranje programa i projekata od interesa za op**ć**e dobro koje provode udruge**

**na području Grada Novalje u 2020. godini**

**I.**

Grad Novalja poziva udruge i druge prihvatljive prijavitelje (zaklade, ustanove, klubove, organizacije civilnog društva čija temeljna svrha nije stjecanje dobiti) koje su programski usmjerene na rad u područjima naznačenim u ovom Javnom natječaju da se prijave na financijsku podršku programima i projektima koji doprinose razvoju prioritetnih područja iz ovog Javnog natječaja.

**II.**

Udruge sukladno ovom Natječaju mogu prijaviti programe i projekte za sljedeća prioritetna

područja:

1. podrška institucionalnom i organizacijskom razvoju udruga, jačanje

kapaciteta udruga te afirmacija i unapređenje volonterizma,

1. podrška i promicanje u turizmu, razvoj gospodarstva i poljoprivrede.
2. promicanje i razvoj kulture, izdavaštva, edukacije, tradicionalne manifestacije, očuvanje tradicije, običaja i sl.
3. promicanje zdravog načina života i rekreacije, očuvanje okoliša i prirode, zaštita zdravlja, zaštita i uzgoj životinja, rad s djecom i mladima, rad sa starijim osobama, rad s hrvatskim braniteljima iz Domovinskog rata i članovima njihovih obitelji.

**III.**

Udruge mogu prijaviti programe i projekte koji pridonose razvoju ovisno o prioritetnom

području, kako slijedi:

1. **Prioritetno područje:** Podrška institucionalnom i organizacijskom razvoju udruga, jačanje kapaciteta udruga te afirmacija i unapređenje volonterizma .

Programi i projekti udruga koji se odnose na:

* 1. podizanje razine održivosti udruga koje doprinose demokratizaciji i razvoju civilnoga društva i **koje su registrirane na području Grada Novalja,**
  2. omogućavanje nesmetanog rada udruga u smislu podrške materijalnim troškovima vezanih na institucionalnu podršku,
  3. jačanje kapaciteta udruga kroz opremanje, uključivo troškove održavanja udruga, kupnje i amortizacije materijalne i nematerijalne imovine
  4. afirmaciju i unaprjeđenje volonterizma.

Za programe i projekte koje se odnose 1.1., 1.2. i 1.3. mogu se javiti samo one udruge koje imaju sjedište na području Grada Novalje.

1. **Prioritetno područje:** *Podrška i promicanje u turizmu, razvoj gospodarstva i poljoprivrede*

Projekti udruga koji se odnose na:

2.1. održavanje manifestacija koje promiču gospodarske djelatnosti na području Grada i promiču proizvodnju autohtonih proizvoda, tradicijskih obrta i sl.,

2.2. međunarodnu gospodarsku suradnju,

2.3. održavanje manifestacija koje promiču povećanje kvalitete i dodatne ponude

ugostiteljskih objekata, razvoj novih i inovativnih turističkih proizvoda u destinaciji, internacionalizaciju poslovanja, održivi razvoj, diversifikaciju ponude, korištenje novih IT i komunikacijskih tehnologija i sl., namijenjenim produljenju sezone, očuvanju radnih mjesta, novom zapošljavanju, rastu i razvoju turističkog gospodarstva,

2.4. promicanje i zaštitu interesa obrtništva, razvijanju oblika strukovnog udruživanja obrtnika, nastupanje obrtnika na brojnim sajmovima u zemlji i inozemstvu, formalnog i cjeloživotnog učenja za obrtnička zanimanja i kontinuiranog poboljšanja potrebnih kompetencija na tržištu rada, promociju poduzetništva, poboljšanju poduzetničkih vještina, provedbu edukacije.

**03. Prioritetno područje:** *Promicanje i razvoj kulture, izdavaštva, edukacije, tradicionalne manifestacije, očuvanje tradicije, običaja i sl.*

Programi i projekti udruga koji se odnose na:

3.1. kulturno-umjetnički amaterizam (glazbeni i folklorni),

3.2. poticanje umjetničkog stvaralaštva,

3.3. izložbena djelatnost povezana s likovnom i drugom umjetnošću

3.4. očuvanje i promicanje lokalne povijesne i kulturne baštine, njegovanje lokalnih

narječja i pjevanja,

3.5. zaštita i očuvanje arheološke baštine, nepokretnih i pokretnih kulturnih dobara,

nematerijalnih kulturnih dobara,

3.6. manifestacije u kulturi na području Grada Novalje kojima se potiče afirmacija

kulturnog identiteta Grada,

3.7. međunarodna kulturna suradnja,

3.8. kultura mladih, programi i projekti mladih i za mlade, edukacija u području

kulture,

3.9. ostvarivanje ostalih programa i projekata u kulturi na području Grada Novalje.

3.10. izdavanje knjiga – monografija-fotomonografija i sl.

**04. Prioritetno podru**č**je:** *Promicanje zdravog načina života i rekreacije, očuvanje okoliša i prirode, zaštita zdravlja, zaštita i uzgoj životinja, rad s djecom i mladima, rad sa starijim osobama, rad s hrvatskim braniteljima iz Domovinskog rata i članovima njihovih obitelji.*

Programi i projekti udruga koji se odnose na:

4.1. djecu i mlade,

4.2. rad sa starijim osobama,

4.3. socijalnu skrb,

4.4. rad udruga proizašlih iz Domovinskog rata,

4.5. zaštitu okoliša i prirode,

4.6. zaštitu i uzgoj životinja,

4.7. promicanje zdravog načina života i zaštitu zdravlja,

4.8. zaštita i unapređenje kvalitete života osoba s invaliditetom.

4.9. ostalo.

**IV.**

Ukupno planirana vrijednost Javnog natječaja je **720.000,00** kuna.

Planirana vrijednost Javnog natječaja po područjima te najniži i najviši iznos sredstava po

područjima i očekivani broj ugovora po područjima određuju se kako slijedi:

|  |  |  |  |  |  |
| --- | --- | --- | --- | --- | --- |
| **Oznaka**  **prioritetnog**  **podru**c**ja** | **Projekti /**  **programi** | **Iznos**  **financijskih**  **sredstava**  **u kn** | **Najniži**  **iznos**  **sredstava**  **koji se može**  **prijaviti i**  **ugovoriti po**  **pojedinoj**  **prijavi** | **Najviši**  **iznos**  **sredstava**  **koji se**  **može**  **prijaviti i**  **ugovoriti po**  **pojedinoj**  **prijavi** | **O**č**ekivani**  **broj**  **ugovora** |
| 1. **Podrška institucionalnom i organizacijskom razvoju udruga, jačanje kapaciteta udruga te afirmacija i unapređenje volonterizma** | | | | | |
|  | Programi /  projekti  sukladno  prioritetima | 70.000,00 | 1.000,00 | 20.000,00 | 20 |
| 1. **Podrška i promicanje u turizmu, razvoj gospodarstva i poljoprivrede** | | | | | |
| **.** | Programi /  projekti  sukladno  prioritetima | 270.000,00 | 1000,00 | 50.000,00 | 30 |
| 1. **Promicanje i razvoj kulture, izdavaštva, edukacije, tradicionalne manifestacije, očuvanje tradicije, običaja i sl** | | | | | |
|  | Programi /  projekti  sukladno  prioritetima | 220.000,00 | 1.000,00 | 100.000,00 | 30 |
| 1. **Promicanje zdravog načina života i rekreacije, očuvanje okoliša i prirode, zaštita zdravlja, zaštita i uzgoj životinja, rad s djecom i mladima, rad sa starijim osobama, rad s hrvatskim braniteljima iz Domovinskog rata i članovima njihovih obitelji** | | | | | |
|  | Programi /  projekti  sukladno  prioritetima | 160.000,00 | 1.000,00 | 50.000,00 | 20 |

**V.**

Rok za podnošenje prijava počinje teći od **18. veljače 2020 do 18. ožujka 2020 godine.** Ocjenjivanje prijavljenih projekata ili programa, donošenje odluka o financiranju projekata ili programa čiji su projekti ili programi prihvaćeni za financiranje provest će se najkasnije u roku od 30 dana oda dana završetka natječaja.

**VI.**

Sve potpore koje Grad Novalja dodjeljuje putem natječaja odnose se, u pravilu, na

aktivnosti koje će se provoditi u kalendarskoj godini za koju se raspisuju, osim višegodišnjih

potpora koje se odobravaju na rok do četiri (4) godine. Višegodišnje potpore ugovaraju se na godišnjoj razini, s propisanim programskim i financijskim vrednovanjem korištenja financijske potpore Grada Novalje u prethodnom vremenskom razdoblju.

Korisnici kojima Grad Novalja odobri višegodišnju potporu mogu tu istu vrstu potpore zatražiti i ostvariti tek kad istekne prethodna višegodišnja potpora Grada Novalje.

Nastavak financiranja višegodišnjih programa i iznos potpore u narednoj godini ovisi

o rezultatima praćenja i vrednovanja aktivnosti realiziranih u okviru tog programa u tekućoj

godini.

**VII.**

Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada, [www.novalja.hr](http://www.novalja.hr). Prijave se dostavljaju u papirnatom i elektronskom obliku.

**VIII.**

Obrasci koji su sastavni dio dokumentacije popunjavaju se na računalu i dostavljaju se u elektronskom obliku na adresu ured.grada@novalja.hr.

U potpunosti ispunjena, potpisana i ovjerena Prijava u papirnatom obliku sa svim prilozima podnosi se u zatvorenoj omotnici ili preporučenom pošiljkom na adresu:

Grad Novalja, Trg dr. F. Tuđmana 1 , 53291 Novalja.

Na omotnici prijave mora biti naznačeno: **„Javni natječaj za udruge 2020. - ne otvaraj“**.

**IX.**

Odluku o dodjeli financijskih sredstava donosi Gradonačelnik, uzimajući u obzir sve

utvrđene činjenice i mogućnosti proračuna.

**X.**

Prijavitelji koji su nezadovoljni odlukom o dodjeli financijskih sredstava imaju pravo podnijet prigovor na Odluku. Prigovor ne odgađa izvršenje odluke i daljnju provedbu postupka po Javnom natječaju.

**XI.**

Prijave koje nisu dostavljene u roku određenom ovim Javnim natječajem i koje su u suprotnosti s odredbama ovog Javnog natječaja i Uputama za prijavitelje neće se razmatrati.

**XII.**

U svrhu osiguranja ravnopravnosti svih potencijalnih prijavitelja, Grad Novalja ne može davati prethodna mišljenja o prihvatljivosti prijavitelja, partnera, aktivnosti ili troškova

navedenih u prijavi.

**XII.**

Postupak zaprimanja, otvaranja i pregleda dostavljenih prijava, procjena prijava, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja opisani su u Uputama za prijavitelje na Javni natječaj za financiranje programa i projekata od interesa za opće dobro koje provode udruge na području Grada Novalje u 2020. godini.

KLASA:402-04/20-01/03

UR.BROJ:2125/06-04/01-20-1

Novalja, 18. veljače 2020. godine

Pročelnica

Silvija Hodak Tauzer, dipl. iur.